stanford-oval/wikipedia huggingface dataset:
25. syyskuuta

25. syyskuuta on gregoriaanisen kalenterin mukaan vuoden 268. päivä (269. päivä karkausvuonna). Vuodesta on jäljellä 97 päivää.
Nimipäivät

– suomalainen kalenteri: Kullervo
– suomenruotsalainen kalenteri: Sigvard
– ortodoksinen kalenteri: Sergei
– pohjoissaamenkielinen kalenteri: Siivár
– vanhemmissa kalentereissa: Adolph, Cleophas, Eufrosyne, Kleofas, Libertus, Signild
Tapahtumia

275 – Rooman senaatti valitsee viimeisen kerran keisarin; he valitsevat 75-vuotiaan Marcus Claudius Tacituksen.
1066 – Stamford Bridgen taistelu merkitsi viikinkiajan loppua.
1513 – Espanjalainen tutkimusmatkailija Vasco Núñez de Balboa näki ensimmäisenä eurooppalaisena Tyynenmeren.
1555 – Augsburgin uskonrauha (Kaarle V suostui uskonvapauteen).
1629 – Ruotsin ja Puola-Liettuan välillä solmittiin Altmarkin rauhansopimus, jossa Ruotsi sai Väinäjoen pohjoispuolisen Liivinmaan sekä Riian.
1804 – Lakota-intiaanit vaativat Lewisin ja Clarkin retkikunnalta yhden veneen maksuna siitä, että retkikunta pääsi etenemään ylävirtaan.
1890 – Yhdysvaltain kongressi perustaa Sequoian kansallispuiston.
1911 – Ranskalaisen taistelulaiva Libertén pahasti hajonneiden polttoainelatausten räjähdys räjäyttää keulan ammusvarastot ja tuhoaa aluksen.
1918 - Ensimmäinen maailmansota: Kenraali Edmund Allenbyn johtaman Britannian armeijan Siinain ja Palestiinan sotaretken huipentuma, Megiddon taistelu.
1937 – Kiinan–Japanin sota: Kiinan kommunistit voittivat japanilaiset Pingxingguanin taistelussa.
1956 – TAT-1, ensimmäinen merenalainen transatlanttinen puhelinkaapeli, otetaan käyttöön.
1964 – Mosambikin itsenäisyyssota Portugalia vastaan alkaa.
1972 – Norjassa pidetyssä kansanäänestyksessä 53,5 % äänesti Euroopan yhteisöön liittymistä vastaan.
1978 – Ilmailu: PSA:n lento 182:n Boeing 727-214 törmäsi ilmassa Cessna 172:n kanssa San Diegossa Kaliforniassa, 144 ihmistä sai surmansa.
1982 – Suomalainen Keijo Rosberg saavutti ensimmäisenä pohjoismaalaisena Formula 1 -maailmanmestaruuden.
1992 – NASA laukaisi Mars Observer -avaruusluotaimen.
2005 – Espanjalaisesta Fernando Alonsosta tuli kaikkien aikojen nuorin Formula 1 -maailmanmestari (24 vuotta, 1 kuukausi ja 27 päivää).
2019 – Peking Daxingin kansainvälinen lentoasema avattiin.
Abduktio (albumi)

| Abduktio Abduktio |
| --- | --- | --- |

EP-levyn tiedot
 Äänitetty : heinäkuu 2009 Treenis, Tampere
 Julkaistu: 2. joulukuuta 2009
 Formaatti: 12” vinyyli
 Tuottaja(t): Antti Luukkainen
 Tyylilaji: hardcore punk
 Levy-yhtiö: Combat Rock Industry
Abduktion muut julkaisut
| Thermidor 2008 | Abduktio 2009 | Jotain palaa (EP) 2017 |
Abduktio on saman nimisen yhtyeen eponyymi mini-LP, joka julkaistiin vuonna 2009 levymerkillä Combat Rock Industry. Albumin ensimmäisestä painoksesta julkaistiin 500:n kappaleen erä keltaisella, punaisella ja vihreällä vinyylillä. Toista painosta julkaistiin niin ikään 500:n kappaleen erä mustalla vinyylillä.
Albumin kappaleissa on poikkeuksellisesti sekoitettu englannin kielen lisäksi myös suomea. Arvioijat ovat kuvailleet julkaisua yhtyeen paluuksi juurilleen.
Vastaanotto

| 0 | 1 | 2 |
| --- | --- | --- |
Desibeli : 
| Lammaszine  | positiivinen |  |

Albumi sai hyvän vastaanoton. Desibelin Ilkka Valpasvuo antoi albumille neljä tähteä viidestä, ja nosti erityisesti suomen kielen käytön jalustalle. Hän totesi laulajan ulosannin seestyneen ja sanoista saavan paremmin selvän, muttei pitänyt tulkintaa veltostuneena. Lammaszinen Teemu Lahtinen piti yhtyeen paluuta suoraviivaisen hardcore punkin pariin hyvänä uutisena. Hän sanoi albumin repertuaarin esittelevän yhtyeen historiaa ska-sävytteisestä melodisesta punkista aina vimmaiseen hardcoreen, ja sanoi etenkin jälkimmäisen toimivan albumilla erinomaisesti.
Kappaleet > A-puoli

Holidays in Kabul – 2.23
Mää en tahdo olla punk – 1.22
Banned in Ylöjärvi – 2.11  (Bad Brains -cover)
Perustuu tositapahtumiin – 2.27  (The Left Right Song)
Kappaleet > B-puoli

Saman meren rannalla – 2.06
Kaikki ihmiset rakastavat rahaa – 1.44  (säv. Daniil Kharms)
かぶき Girl – 1.06  (Descendents -cover)
Griller (Nyt maustetaan pääministeri Matti Vanhanen) – 1.08
Abduktio Vs. Kansainvälinen kassakriisi – 2.02
Kokoonpano

Mikko Suikkanen – laulu
Jukka Laajakallio – kitara, taustalaulu
Antti Sompinmäki – kitara
Tuomas Järvinen – basso
Heikki Jalonen – rummut
Kokoonpano > Tuotanto

Antti Luukkainen – tuottaja, äänittäjä, miksaaja
Jaakko Viitalähde – masteroija
Antti Rönkkö – grafiikka
Aiheesta muualla

Abduktio discogs.com -sivustolla
Pääkköset (albumi)

| Pääkköset Pääkköset |
| --- | --- | --- |

Studioalbumin tiedot
 Äänitetty : 1989
 Julkaistu: 1989
 Formaatti: LP, CD, c-kasetti
 Tuottaja(t): T.T. Oksala & Pääkköset
 Tyylilaji: rap, rap rock, huumorimusiikki
 Kesto: 34.07
 Levy-yhtiö: CBS Records / Epic
Pääkköset on Pääkkösten ensimmäinen ja yhtyeen uran ainoaksi jäänyt studioalbumi. Albumi julkaistiin vuonna 1989.
Kappaleet

Juokse lujempaa Pantse – 3.00
Eläinrääkkäystä – 3.31
Joo-Joo – 3.38
Pääkkönen on ykkönen – 2.31
Vinon inhimillinen iskulaatikko – 0.36
Mikä aika nyt on – 3.41
Rock´n´Rollin kuningas – 2.22
Pääkköset on taas kaupungissa – 3.59
Vapaa rap – 3.04
Metropol – 3.25
Rytmi kyllä hakkaa – 4.14
Al-Batinan eteläinen kuvernementti
Aiheesta muualla

North and South Al Batinah Governorate (Arkistoitu – Internet Archive) (englanniksi) (omantourism.gov.om)
Geography, History and Culture (englanniksi) (omanpocketguide.com)
Al Batinah Governorate (Arkistoitu – Internet Archive) (englanniksi) (omanvisitors.com)
Omanin kuvernementit
ad-Dakhiliyya
al-Batinan eteläinen
al-Batinan pohjoinen
aš-Šarqiyyan eteläinen
aš-Šarqiyyan pohjoinen
al-Wusta
al-Zahira
Dhofar
Masqat
Musandam
Puolan vuoden 1988 väestönlaskenta

Puolan vuoden 1988 väestönlaskenta (puol. Narodowy Spis Powszechny 1988) oli Puolan tilastoviraston Puolassa 7.–12. joulukuuta 1988 välisenä aikana suorittama väestönlaskenta.
Väestönlaskennan tuloksena Puolan väkiluvuksi saatiin 37 879 105, mikä oli yli 2 800 000 enemmän kuin edellisessä väestönlaskennassa. Väestönlaskennassa puolalaisista kaupungeissa asui 234 1754 083 ja maaseudulla 144 704 022. Edellisestä väestönlaskennasta kaupunkien väestö oli kasvanut ja maaseutujen väestö hieman pienentynyt.
Puolan vaakuna

Puolan vaakuna
Puolan vaakuna on Puolan tunnus lipun ja kansallislaulun ohella. Siinä on punaisella kilvellä valkoinen kotka, jolla on päässään kultainen kruunu. Myös kotkan nokka ja kynnet ovat kultaiset. Puolan vaakuna nykyisessä muodossaan otettiin käyttöön 1997.
Vaakunan nykyisen version on suunnitellut Zygmunt Kaminski.
Pääkkönen

Pääkkönen on suomalainen sukunimi, joka on muun muassa seuraavilla henkilöillä:
Aapo Pääkkönen (1875–1956), kirjailija
Ada Pääkkönen (1905–1981), näyttelijä
Antti Pääkkönen (s. 1964), näyttelijä
Antti L. J. Pääkkönen (s. 1980), laulaja, teatteriohjaaja ja ääninäyttelijä
Eemil Pääkkönen (1892–1962), kansanedustaja (Maalaisliitto), taloustirehtööri
Helvi Hyrynkangas, o.s. Pääkkönen (1928–2021), sosiaalineuvos, LKP:n ent. kansanedustaja
Jarmo Pääkkönen (s. 1983), laulaja
Jasper Pääkkönen (s. 1980), elokuva- ja tv-näyttelijä
Jukka Pääkkönen, näyttelijä
Kari Pääkkönen, Kainuun elinkeino-, liikenne- ja ympäristökeskuksen ylijohtaja
Lauri W. Pääkkönen (1865–1939), kirjailija
Lempi Pääkkönen (s. 1937), yleisurheilija
Maria Pääkkönen (s. 1988), kuvataiteilija
Marko Pääkkönen (s. 1973), pesäpalloilija
Markku Pääkkönen (s. 1955), taidemaalari
Pentti Pääkkönen (1910–1982), näyttelijä ja teatterineuvos
Petra Pääkkönen (s. 1996), musikaaliartisti ja ääninäyttelijä
Seppo Pääkkönen (s. 1957), näyttelijä, Antti Pääkkösen veli, Jasper Pääkkösen isä
Vilhelm Pääkkönen (1844–1919), opettaja ja valtiopäivämies
Väinö Pääkkönen (1923–1997), kirjailija.
Muuta

Pääkköset on turkulainen rap-yhtye.
PLP Pääkkönen, joensuulainen yhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pääkkönen”, voi hakea sivunnimihaulla, laajalla sivunnimihaulla tai tekstihaulla.
Póros (kaupunki)

| Póros Πόρος |
| --- | --- |
 Póroksen kaupunki.
 Póros
 Koordinaatit: 37°30′00″N, 23°27′17″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Kunta:  Póros
Hallinto:  
 – Asutustyyppi:  kaupunki
 – Kallikrates-koodi:  5206000001
Väkiluku (2011):  3 651
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Póros (kreik. Πόρος) on Kreikan kaupunki, joka sijaitsee Póroksen saarella. Se kuuluu hallinnollisesti Póroksen kuntaan, Saarten alueyksikköön ja Attikan alueeseen. Kaupungin väkiluku on 3 651 (vuonna 2011). Póros on Póroksen saaren pääkaupunki ja Póroksen kunnan kuntakeskus.
Póroksen kaupunki, taustalla Galatás ja Peloponneseoksen niemimaan vuoria.
Póroksen kaupunki sijaitsee pienellä niemellä Póroksen saaren etelärannikolla. Se on saaren pääsatama ja sieltä on laivayhteydet muille Argo-Saronisille saarille sekä Pireukseen. Vain noin 300 metriä leveän salmen toisella puolella on Peloponnesoksen niemimaan rannikko ja Galatáksen kaupunki. Läheisyytensä ja tiiviiden yhteyksiensä vuoksi kaupungit muodostavat eräänlaisen kaksoiskaupungin.
Póroksen nähtävyyksiin kuuluvat muun muassa Póroksen arkeologinen museo sekä kirjasto, Pyhän Georgioksen (Pyhä Yrjö, Ágios Geórgios) kirkko ja Villa Galinin huvila. Kaupungin rakennuskannassa on paljon uusklassisia rakennuksia.
Puolan vuoden 2002 väestönlaskenta

Puolan vuoden 2002 väestönlaskenta (puol. Narodowy Spis Powszechny Ludności i Mieszkań 2002) oli Puolan tilastoviraston Puolassa 21. toukokuuta – 8. kesäkuuta 2002 välisenä aikana suorittama väestönlaskenta.
Väestönlaskennan tuloksena Puolan väkiluvuksi saatiin 38 230 100, mikä oli alle prosentti enemmän kuin edellisen väestönlaskennan tulos. Kaupunkiväestön osuus (61,8 %) nousi 0,6 prosentilla edellisestä väestönlaskennasta ja maaseutuväestön osuus (38,2 %) vastaavasti pieneni 0,6 prosenttia.
Radioaktiivinen vuoto

Radioaktiivinen vuoto on kansanomainen käsite, jolla voidaan tarkoittaa:
radioaktiivisen aineen joutuvista epätarkoituksenomaiseen paikkaan tai
radioaktiivisen aineen säteilemistä ionisoivasti ilman tarkoituksenmukaista suojaa.
Radioaktiivista ainetta voi levitä hallitsemattomasti ympäristöön esim. erilaisten aineiden käsittelyyn liittyvien onnettomuuksien seurauksena.
Säteily ei sinänsä voi "vuotaa" nesteenomaisesti, koska se on esteettömässä tilassa suoraviivaisesti etenevää valon tavoin. Säteilyä ei voi varastoida aineen tavoin, kuten ei valoakaan.
Päästö säteilyturvallisuuden yhteydessä tarkoittaa radioaktiivisen aineen päästämistä tai karkaamista ympäristöön.
Radioactive (Imagine Dragonsin kappale)

| ”Radioactive” Imagine Dragons |
| --- | --- | --- |

Singlen tiedot
 Albumilta: Night Visions
 B-puoli: ”It’s Time”
 Julkaistu: 29. lokakuuta 2012
 Formaatti: CD-single, digitaalinen
 Tyylilaji: elektroninen rock, vaihtoehtorock, dubstep
 Kesto: 03.05
 Levy-yhtiö: KidinaKorner, Interscope
Imagine Dragonsin muut singlet
| ”It’s Time” 2012 | ”Radioactive” 2012 | ”Hear Me” 2012 |
Radioactive on yhdysvaltalaisen Imagine Dragons -yhtyeen 29. lokakuuta 2012 julkaistu single heidän ensimmäiseltä albumiltaan Night Visions. Radioactiven B-puolella on kappale It’s Time. Tyylilajiltaan Radioactive on elektronista rockia, vaihtoehtorockia ja dubstepiä.
Vuoden 2014 Grammy-gaalassa Radioactive oli ehdolla kahteen palkintoon, vuoden levytykseen ja vuoden rock-esitykseen, joista jälkimmäisen se voitti. Listakärkeen kappale ylsi kolmella listalla, mukaan lukien Ruotsin Sverigetopplistanilla.
Radioactiven musiikkivideolla oli toukokuussa 2018 yli 880 miljoonaa näyttökertaa YouTubessa.
Prévenchères

La Garde-Guérinin kylä Prévenchèresissa kuuluu Ranskan kauneimpiin.
Prévenchères [pʁevɑ̃ʃɛʁ] on Ranskan kunta Occitanien alueella Lozèren departementissa. Kunnan asukasluku vuonna 2014 oli 259. Kunta kuuluu departementissaan Saint-Étienne-du-Valdonnezin kantoniin Menden arrondissementissa.
Prévenchèresin kunnan La Garde-Guérinin kylä kuuluu kauneimpien ranskalaiskylien järjestöön Les Plus Beaux Villages de France. Siihen kuuluu samasta departementista myös Sainte-Enimie.
Aiheesta muualla

Kuvia tai muita tiedostoja aiheesta Prévenchères Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Prévenchères
Käännös suomeksi
Akune

| Akune (阿久根市) |
| --- | --- |
 Itä-Kiinan meren rannikkoa Akunessa
 lippu:  Symboli
 Akunen sijainti Kagoshiman prefektuurissa
 Akune
 Koordinaatit: 32°00′52″N, 130°11′34″E 
Valtio:  Japani
Alue:  Kyūshū
Prefektuuri:  Kagoshiman prefektuuri
Pinta-ala:  
 – Kokonaispinta-ala:  134,29 km²
Väkiluku (08/2019):  20 266
 – Väestötiheys:  150,9 as./km²
Symbolit:  
 – Puu:  Pomelo
 – Kukka:  Japaninnauhio
 
 http://www.city.akune.kagoshima.jp/ 
Infobox OKVirheellinen NIMI-arvo: 
Akune (jap. 阿久根市, Akune-shi) on Japanin kaupunki Kyūshūn saarella Kagoshiman prefektuurissa. Se sijaitsee prefektuurin luoteisosassa Itä-Kiinan meren rannalla. Kaupungilla on noin 40 kilometrin pituinen rannikko ja siihen kuuluu muun muassa Akune-ōshiman saari. Kaupungin keskusta on rakentunut Takamatsujoen suulle. Akunessa on 20 266 asukasta (elokuussa 2019) ja sen pinta-ala on 134,29 neliökilometriä.
Edo-kaudella Akune kuului Satsuman daimiokuntaan. Se kehittyi kauppa- ja kalastussatamana liikenteellisesti tärkeälle paikalle. Kaupunkioikeudet Akune sai vuonna 1952, ja nykyisen muotonsa se saavutti vuonna 1955, kun siihen liitettiin Mikasan maaseutukaupunki. Kalastuksen lisäksi merkittäviä elinkeinoja ovat vesiviljely ja maanviljely; kaupungissa on myös muun muassa tärkkelyksen, siirapin ja shōchūn tuotantoa. Akune tunnetaan pomeloistaan, joiden satomäärät ovat maan suurimpia – myös bataattia viljellään paljon.
Akunen nähtävyyksiin kuuluvat kauniit rannikkoalueet uimarantoineen ja Akune-onsenin kuuma lähde. Kaupunkia palvelee Hisatsu orenji -rautatie.
Kuvia

Kuronoseton silta
Akunen kaupungintalo
Aiheesta muualla

Kuvia tai muita tiedostoja aiheesta Akune Wikimedia Commonsissa
Kaupungin internetsivut (japaniksi)
Ainoa Mahti

Ainoa Mahti on Robert Jordanin Ajan pyörä -kirjoissa esiintyvä voima joka pitää Ajan Pyörän liikkeessä. Se tulee Tosilähteestä, joka jakautuu kahteen osaan: miehiseen puoliskoon (saidin) ja naiselliseen puoliskoon (saidar). Ihmisiä jotka pystyvät käyttämään Ainoaa Mahtia kutsutaan kanavoijiksi.
Kanavoiminen

Kaikki ihmiset eivät pysty kanavoimaan Ainoaa Mahtia, eikä heille voida sitä liioin opettaa. Harvoille kanavoimaan pystyville taitoa on vaikea opettaa. Synnynnäisesti kanavoivia on vielä harvemmassa, mutta heille taitoa ei tarvitse opettaa koska he pystyvät koskettamaan Tosilähdettä tahattomasti tai tahallisesti. Mikäli kanavoinnin hallintaa ei opeteta taidon varmistuttua tai kanavoija itse sitä opi, mikä on hyvin epätodennäköistä sekä hankalaa, edessä on varma kuolema.
Kanavoimisen oppinut nainen voi nähdä, jos toinen samaa sukupuolta oleva henkilö koskettaa Tosilähdettä. Tämä näkyy aurana Tosilähdettä koskettavien ihmisten ympärillä. Miespuolinen kanavoitsija taas voi tuntea toisen miehen kanavoinnin, sekä heikommin myös naispuolisen kanavoinnoin. Tavallisesti naispuolinen kanavoija ei kuitenkaan pysty näkemään tai tuntemaan milloin miespuolinen kanavoija koskettaa saidinia.
Saidin ja saidar

Tosilähde jaetaan kahteen puoliskoon: miehiseen saidiniin ja naiselliseen saidariin. Vain nainen pystyy koskettamaan saidaria ja vain mies pystyy koskettamaan saidinia. Kumpaakaan niistä ei voida käyttää kuiviin, kuten ei vesipullon täyttäminen voi imeä järveä tyhjiin. Kanavoimalla liikaa Mahtia voi silti palaa liiallisen Mahdin käytöstä. On kuitenkin olemassa angrealeja ja sa´angrealeja, joiden avulla pystyttään kanavoimaan enemmän Mahtia kerralla ilman, että se vaarantaisi kanavoijan henkeä. Sa´angreal on huomattavasti voimakkaampi ja sillä pystyy kanavoimaan enemmän Mahtia kuin angrealin avulla.
Pimeän valtias on saastuttanut Lähteen miehisen puoliskon, saidinin. Sen takia jokainen mies, joka kanavoi, on tuomittu hulluuteen vaikka koittaisi olla koskettamatta saidinia tai olla kanavoimatta. Jos pystyy hallitsemaan saidinia, säästyy hulluudelta, mutta saa taudin joka mädättää elävältä. Hulluudelta ja mätänemiseltä säästyy, kun Aes Sedait suorittavat lauhkeuttamisen, mikä tosin usein johtaa lauhkeutetun miehen elämänhalun katoamiseen. Myös naisille voidaan suorittaa vastaava, mutta sitä kutsutaan tyynnyttämiseksi, mikä johtaa myös samalla tavalla elämän halun kadottamiseen.
Tarinan mittaan selviää, että saidin tullaan puhdistamaan saasteesta - mutta se tuottaakin yhä uusia yllätyksiä; tärkein toistaiseksi (2008) paljastunut seikka on se, että puhdaskin saidin on villihevosen veroinen hallittava.
Lahjat

Lahjat ovat Ainoaan Mahtiin liittyviä erikoiskykyjä, joista tunnetuin on Parantamisen taito.
Monia taitoja, kuten Matkaaminen, Aes Sedait eivät enää tunne sitten Legendojen aikakauden. Ennustamistakaan ei enää tavata yhtä usein, ja tunnetuin ja ehkä ainoa Ennustaja on Elaida do Avriny a'Roihan.
Muut lahjat, kuten Uneksiminen on myös uskottu unohtuneen. Uneksijat pystyvät astumaan unten maailmaan, Tel'aran'rhiodiin ja tulkitsemaan uniaan. Tämän lahjan avulla pystytään saamaan tietoa tapahtumista tarkemmin kuin Ennustamalla. Egwene al´Vere on Uneksija, mutta Uneksijoita ei ole tavattu moniin vuosiin. Uneksimisen Lahja luultiin jo hävinneen ennen Egweneä, mutta paljastui myös, että Aieleiden parissa on monia Uneksijoita.
Muita lahjoja ovat muun muassa Pilvitanssi, jolla hallitaan säätä, Maalaulu, joka liittyy maanliikkeiden hallintaan (esimerkiksi maanjäristysten ehkäiseminen tai aiheuttaminen), Louhiminen, jolla paikannetaan metalleja ja jopa nostetaan ne samalla esiin, ja Liitäminen.
Lisäksi on olemassa Haraaminen jolla tutkitaan esineen käyttötarkoitusta tai ihmisen terveyden tilaa. Haraamisen avulla voidaan lukea punoksia. Haraamiseen omalla tavallaan kuuluu Lapsen Hyväily jolla selvitetään odottavan äidin ja sikiöiden terveys.
Posliinihyasintit

| Posliinihyasintit |
| --- | --- |

Tieteellinen luokittelu
Kunta::  Kasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Asparagales
Heimo::  Parsakasvit
Suku::  Posliinihyasintit Puschkinia  Adams
Katso myös
   Posliinihyasintit Commonsissa 
Infobox OKVirheellinen NIMI-arvo: 
Posliinihyasintit (Puschkinia) on hyasinttien lähisukuinen parsakasvisuku, johon kuuluu neljä lajia sipulikasveja. Suvussa on aiemmin ollut vain yksi laji: posliinihyasintti eli sineposliinihyasintti (Puschkinia scilloides), joka esiintyy alkuperäisenä Kaakkois-Turkissa, Kaukasiassa, Syyriassa, Irakissa ja Iranissa. Kolme muuta nykyisin tunnettua posliinihyasinttia ovat Turkista 2000-luvulla kuvattuja uusia lajeja. Suvun tieteellinen nimi on annettu 1760 syntyneen venäläisen tieteilijän Apollo Mussin-Pushkinin mukaan.
Aiheesta muualla

Finto: Kassu – Kasvien suomenkieliset nimet: Puschkinia
Suomen Lajitietokeskus: Posliinihyasintit – Puschkinia
Alfred Hugenberg

Alfred Hugenberg
Alfred Hugenberg (19. kesäkuuta 1865 Hannover – 12. maaliskuuta 1951 Kükenbruch) oli saksalainen liikemies ja Weimarin tasavallan loppuaikojen merkittävä oikeistopoliitikko, jolla oli keskeinen rooli kansallissosialistien nousussa Saksan hallitukseen vuoden 1933 alussa.
Hugenberg toimi vuosina 1909–1918 Krupp-yhtiössä hallituksen puheenjohtajana. 1920-luvulla hän rakensi suuren mediakonsernin, johon kuului aikakauslehtiä ja UFA-filmiyhtiö. Hän oli 1928–1933 konservatiivisen Saksalaiskansallisen kansanpuolueen (DNVP) puheenjohtaja ja siirsi puolueen linjaa entistä jyrkemmin oikealle. Hugenberg vei vuoden 1933 alussa puolueensa hallitusyhteistyöhön kansallissosialistisen puolueen (NSDAP) kanssa ja toimi Adolf Hitlerin ensimmäisen hallituksen valtiovarainministerinä (Minister für Wirtschaft und Ernährung). Hugenberg kuvitteli voivansa ohjailla Hitleriä ja pääsevänsä hallituksen todelliseksi voimahahmoksi, mutta hän joutui pian syrjään. Hänet pakotettiin eroamaan ministerinvirasta 27. kesäkuuta 1933 ja samoihin aikoihin hänen puolueensa kiellettiin.
Politiikasta syrjään joutunut Hugenberg myi UFA-filmiyhtiön vuonna 1937 ja Scherl-kustantamon 1944. Hänet internoitiin toisen maailmansodan jälkeen ja vapautettiin syyttömänä 1951.
Palkinnot ja tunnustukset

Adlerschild des Deutschen Reiches, 1943
Aiheesta muualla

Kuvia tai muita tiedostoja aiheesta Alfred Hugenberg Wikimedia Commonsissa
Psykiatrinen epidemiologia

Psykiatrinen epidemiologia on lääketieteen ala, joka tutkii sairauksien ja niistä aiheutuvien haittojen yleisyyttä tietyssä väestöryhmässä. Tutkittaessa eri väestöryhmien terveydentilaa saatetaan arvioida yksilöiden mahdollisia riskejä sairastua johonkin sairauteen tai häiriöön. Epidemiologia pyrkii myös löytämään uusia sairauksia jo tunnettujen sairauksien kulkuun liittyvien asioiden ohella, joita ovat esimerkiksi sairastavuuden muutokset eri aikakausina ja terveydenhuoltojärjestelmän toiminnan tarkkailu.
Deskriptiivinen eli kuvaileva epidemiologia tutkii mielenterveysongelmien yleisyyttä ja jakautumista väestötasolla. Esimerkiksi iällä, sukupuolella, siviilisäädyllä ja sosiaalisella asemalla on todettu olevan vaikutusta monien sairauksien puhkeamiseen.
Analyyttinen epidemiologia tutkii tekijöitä jotka ovat yhteydessä mielenterveyshäiriöiden esiintyvyyteen, ja pyrkii selvittämään voidaanko näihin tekijöihin vaikuttamalla kaventaa sairauksien ja häiriöiden esiintyvyyttä. Näitä tekijöitä ovat esimerkiksi työttömyys tai syrjäytyminen.
Psykiatrinen terveydenhuoltotutkimus tutkii mielenterveyspalveluiden tarvetta, saatavuutta ja toimintaa. Esimerkiksi seuraamalla pitkäsaikaispotilaiden kuntoutuksen menestyksellisyyttä voidaan arvioida menetelmien toimivuutta, ja toimintaa voidaan kehittää parhaiden tulosten saamiseksi.
Pómpia

| Pómpia Πόμπια |
| --- | --- |
 Pómpian kylää ja kirkko.
 Pómpia
 Koordinaatit: 35°00′35″N, 24°52′00″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Faistós
Hallinto:  
 – Asutustyyppi:  kylä
 – Kallikrates-koodi:  7107011001
Väkiluku (2011):  1 061
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Pómpia (kreik. Πόμπια; myös Pómbia) on Kreikan kylä, joka sijaitsee Kreetan saarella. Se kuuluu hallinnollisesti Faistóksen kuntaan, Iraklionin alueyksikköön ja Kreetan alueeseen. Aiemmin kylä kuului Moíresin kuntaan ja vuodesta 2011 lähtien Faistóksen kunnan Moíresin kunnallisyksikköön. Pómpia muodostaa oman kyläyhdyskuntansa (Τοπική Κοινότητα Πόμπιας, Topikí Koinótita Pómpias). Kylän väkiluku on 1 061 (vuonna 2011).
Pómpian kyläkaivo.
Pómpia sijaitsee Kreetan eteläosissa Messarán tasangolla Asteroúsia-vuorten pohjoisrinteessä linnuntietä noin viisi kilometriä etelään Moíresin kaupungista ja noin 12 kilometriä kaakkoon Tympákin kaupungista. Kylän paikka on ollut asuttuna jo minolaisella ajalla. Pómpian keskusaukiolla on kylästä kotoisin olleen vapaustaistelija Michaíl Kórakaksen rintakuva. Kylän pääkirkko on omistettu Pyhälle Yrjölle (Ágios Geórgios).
Aiheesta muualla

Kuvia tai muita tiedostoja aiheesta Pómpia Wikimedia Commonsissa
Puuterilumi

Puuterilumi tarkoittaa vastasatanutta irtonaista, tiivistymätöntä lunta. Puuterilunta muodostuu yleensä tyynellä ilmalla ja kovalla pakkasella. Puuterilumen tiheys ja kosteus voi vaihdella suuresti: Rannikkoseuduilla ja alueilla, joilla vallitsee korkeampi ilmankosteus, puuterilumi on yleensä raskaampaa kuin vastaavan paksuinen lumikerros kuivemmassa ilmastossa. Kevyt, kuiva (vesipitoisuus 4-7% tilavuudesta) puuterilumi on erityisesti lumilautailijoiden ja laskettelijoiden suosiossa. Puuterilunta esiintyy usein esimerkiksi Yhdysvaltain Kalliovuorilla ja Japanin Nisekossa.